Kkot panŭn ch'ŏnyŏ
<s>Kkot panŭn ch'ŏnyŏ (korejski: 꽃파는 처녀; srpskohrvatski: Cvjećarka) je sjevernokorejska revolucionarna opera čije je autorstvo pripisano Kim Il-sungu.</s><s>Cvjećarka je jedna od "Pet velikih revolucionarnih opera", skupine opera revolucionarne tematike koje zbog svoje tematike i realizacije uživaju kultni status u Sjevernoj Koreji.</s><s>Djelo je bilo toliko popularno da je pretvoreno u roman te istoimeni film, koji se smatra remek-djelom sjevernokorejske kinematografije.</s>

<s>Cvjećarka govori o mladoj djevojci iz ruralnog dijela Koreje po imenu Koppun, koja svaki dan bere cvijeće u planini kako bi ga mogla prodati i dobiti novca za liječenje bolesne majke i slijepe sestre.</s><s>Njezin brat Chol Yong je napustio obitelj kako bi sudjelovao u borbi protiv japanske okupacije pod vodstvom Kim Il-sunga.</s><s>Opera govori o brojnim problemima s kojima se Koppun suočava, a glavni negativac je pohlepni zemljoposjednik kojemu je njezina majka dužna.</s><s>Nakon što joj majka premine, a zemljoposjednikova žena naredi da joj ubiju sestru, Koppun završi u lancima, međutim tada se vraća Chol Yong i organizira grupu seljana s ciljem rušenja zemljoposjednika.</s>

<s>Službene sjevernokorejske vlasti autorstvo opere pripisuju Kim Il-sungu, mada kineski izvori ozbiljno sumnjaju u ovu tezu.</s><s>Izvorni dramski predložak je, prema Kimovoj službenoj autobiografiji, nastao još za 1930-ih godina, dok je boravio u zatvoru u Jilinu.</s><s>Premijerno je izvedena 30. studenog 1972. u Pjongjangu s velikim uspjehom te je i danas na repertoaru sjevernokorejskih kazališta.</s><s>Iznimnu popularnost opera i film ostvarili su i u Kini, a opera je do danas prikazana u više od 40 zemalja, uglavnom onima Istočnog bloka, ali i u zapadnim zemljama poput Francuske, Italije, Njemačke, Alžira i Japana.</s>

<s>Opere 1972.</s><s>Sjevernokorejske opere
Opere na korejskom jeziku</s>

